CELEX: 32013R0397
Language: lv
Date: 2013-04-30 00:00:00
Title: Komisijas Regula (ES) Nr. 397/2013 ( 2013. gada 30. aprīlis ), ar ko groza Eiropas Parlamenta un Padomes Regulu (EK) Nr. 443/2009 attiecībā uz CO 2 emisiju monitoringu jauniem vieglajiem automobiļiem  Dokuments attiecas uz EEZ

1.5.2013   
            
            
               LV
            
            
               Eiropas Savienības Oficiālais Vēstnesis
            
            
               L 120/4
            
         KOMISIJAS REGULA (ES) Nr. 397/2013
   (2013. gada 30. aprīlis),
   ar ko groza Eiropas Parlamenta un Padomes Regulu (EK) Nr. 443/2009 attiecībā uz CO2 emisiju monitoringu jauniem vieglajiem automobiļiem
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 23. aprīļa Regulu (EK) Nr. 443/2009, ar ko, īstenojot daļu no Kopienas integrētās pieejas CO2 emisiju samazināšanai no vieglajiem transportlīdzekļiem, nosaka emisijas standartus jauniem vieglajiem automobiļiem (1), un jo īpaši tās 8. panta 9. punkta otro daļu,
   tā kā:
   
               (1)
            
            
               Pieredze, kas gūta 2010. un 2011. gadā, veicot CO2 emisiju monitoringu jauniem vieglajiem automobiļiem, liecina, ka vidējo īpatnējo emisiju un īpatnējo emisiju mērķu precīzs aprēķins ir iespējams vienīgi tad, ja tiek izmantoti detalizētie dati, kas minēti Regulas (EK) Nr. 443/2009 8. panta 1. punktā. Tādēļ ir lietderīgi pielāgot datu kopsavilkumu, kas sniegts Regulas (EK) Nr. 443/2009 II pielikuma C daļas pirmajā tabulā, lai iekļautu tikai tos datus, kas ir noteikti nepieciešami minētās regulas īstenošanai.
            
         
               (2)
            
            
               Lai uzlabotu vieglo automobiļu CO2 emisiju monitoringa kvalitāti un precizitāti, tomēr ir nepieciešams papildus precizēt dažus no noteiktajiem datu parametriem un pievienot citus parametrus, kurus līdz šim pārbaudīja brīvprātīgi.
            
         
               (3)
            
            
               Tipa apstiprinājuma numura iekļaušana datu parametros, kuri ir jāpārbauda un par kuriem ir jāziņo, var uzlabot ražotāju iespējas pārbaudīt savu vidējo īpatnējo emisiju un īpatnējo emisiju mērķu provizorisko aprēķinu un līdz ar to nodrošināt galīgās datu kopas uzlabotu precizitāti.
            
         
               (4)
            
            
               Vieglie automobiļi, kuri ir saņēmuši valsts tipa apstiprinājumu mazām sērijām saskaņā ar 23. pantu Eiropas Parlamenta un Padomes 2007. gada 5. septembra Direktīvā 2007/46/EK, ar ko izveido sistēmu mehānisko transportlīdzekļu un to piekabju, kā arī tādiem transportlīdzekļiem paredzētu sistēmu, sastāvdaļu un atsevišķu tehnisku vienību apstiprināšanai (pamatdirektīva) (2), vai transportlīdzekļi, kuri ir saņēmuši individuālu apstiprinājumu saskaņā ar minētās direktīvas 24. pantu, netiek ņemti vērā ražotāja vidējo īpatnējo emisiju aprēķinā. Tomēr ir svarīgi šo transportlīdzekļu skaitu pārbaudīt konsekventi, lai novērtētu visu iespējamo ietekmi uz monitoringa procesu un Savienības vidējā CO2 emisiju mērķa izpildi. Tādēļ katru gadu būtu jāiesniedz informācija par šādu reģistrāciju kopskaitu.
            
         
               (5)
            
            
               Būtu arī jānodrošina, lai vieglo automobiļu CO2 emisiju monitorings ir saskaņots ar vieglo kravas automobiļu monitoringu atbilstīgi Eiropas Parlamenta un Padomes 2011. gada 11. maija Regulai (ES) Nr. 510/2011 par emisiju standartu noteikšanu jauniem vieglajiem kravas automobiļiem saistībā ar Savienības integrēto pieeju vieglo transportlīdzekļu CO2 emisiju samazināšanai (3), papildus tipa apstiprinājuma numuram obligātajos monitoringa parametros iekļaujot arī motora darba tilpumu un elektroenerģijas patēriņu. Turklāt gadījumos, ja par primāro datu avotu neizmanto atbilstības sertifikātu un datus cita starpā ņem no tipa apstiprinājuma dokumentiem, būtu jāprecizē, ka datiem šādos gadījumos būtu jāatbilst atbilstības sertifikātos sniegtajiem datiem.
            
         
               (6)
            
            
               Lai nodrošinātu, ka šos grozījumus var ņemt vērā 2013. gada datu monitoringā, ir lietderīgi paredzēt to stāšanos spēkā ne vēlāk kā septiņas dienas pēc šā tiesību akta publicēšanas Eiropas Savienības Oficiālajā Vēstnesī.
            
         
               (7)
            
            
               Tāpēc būtu attiecīgi jāgroza Regula (EK) Nr. 443/2009.
            
         
               (8)
            
            
               Šajā regulā paredzētie pasākumi ir saskaņā ar Klimata pārmaiņu komitejas atzinumu,
            
         IR PIEŅĒMUSI ŠO REGULU.
   1. pants
   Regulas (EK) Nr. 443/2009 II pielikumu aizstāj ar šīs regulas pielikuma tekstu.
   2. pants
   Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī.
   
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 30. aprīlī
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 140, 5.6.2009., 1. lpp.
   
      (2)  OV L 263, 9.10.2007., 1. lpp.
   
      (3)  OV L 145, 31.5.2011., 1. lpp.
   
      PIELIKUMS
      Regulas (EK) Nr. 443/2009 II pielikumu aizstāj ar šādu:
      
         
            “II PIELIKUMS
            
               EMISIJU MONITORINGS UN ZIŅOŠANA PAR TĀM
            
            
               A DAĻA.   Datu vākšana par jauniem vieglajiem automobiļiem un CO2 monitoringa informācijas noteikšana
            
            
                        1.
                     
                     
                        Par katru kalendāro gadu dalībvalsts fiksē šādus detalizētus datus par katru jaunu vieglo automobili, kurš reģistrēts tās teritorijā:
                        
                                    a)
                                 
                                 
                                    ražotājs;
                                 
                              
                                    b)
                                 
                                 
                                    tipa apstiprinājuma numurs ar tā paplašinājumu;
                                 
                              
                                    c)
                                 
                                 
                                    tips, variants un versija;
                                 
                              
                                    d)
                                 
                                 
                                    marka un komercnosaukums;
                                 
                              
                                    e)
                                 
                                 
                                    apstiprinātā transportlīdzekļa tipa kategorija;
                                 
                              
                                    f)
                                 
                                 
                                    pirmo reizi reģistrēto transportlīdzekļu kopskaits;
                                 
                              
                                    g)
                                 
                                 
                                    masa;
                                 
                              
                                    h)
                                 
                                 
                                    īpatnējās CO2 emisijas;
                                 
                              
                                    i)
                                 
                                 
                                    balstvirsma: garenbāze, vadāmās ass šķērsbāze un pārējo asu šķērsbāze;
                                 
                              
                                    j)
                                 
                                 
                                    degvielas tips un degvielas režīms;
                                 
                              
                                    k)
                                 
                                 
                                    motora darba tilpums;
                                 
                              
                                    l)
                                 
                                 
                                    elektroenerģijas patēriņš;
                                 
                              
                                    m)
                                 
                                 
                                    inovatīvās tehnoloģijas vai inovatīvo tehnoloģiju grupas kods un CO2 emisiju samazinājums, izmantojot šīs tehnoloģijas.
                                 
                              
                  
                        2.
                     
                     
                        Detalizētos datus, kas minēti 1. punktā, ņem no attiecīgā vieglā automobiļa atbilstības sertifikāta, vai arī tie atbilst attiecīgā vieglā automobiļa ražotāja izsniegtajam atbilstības sertifikātam. Ja atbilstības sertifikātu neizmanto, dalībvalstis veic vajadzīgos pasākumus, lai monitoringa procedūrā nodrošinātu pienācīgu precizitāti. Gadījumos, kad vieglajam automobilim ir norādīta masas vai balstvirsmas, kas minēta 1. punkta i) apakšpunktā, gan minimālā, gan maksimālā vērtība, dalībvalstis šīs regulas mērķiem izmanto vienīgi maksimālo vērtību. Attiecībā uz divu degvielu (benzīns/gāze) transportlīdzekļiem, kuru atbilstības sertifikātā ir norādītas abu degvielas veidu īpatnējās CO2 emisijas, dalībvalstis izmanto tikai tos datus, kas mērīti attiecībā uz gāzi.
                     
                  
                        3.
                     
                     
                        Dalībvalstis katram kalendārajam gadam nosaka:
                        
                                    a)
                                 
                                 
                                    detalizēto datu, kas minēti 1. punktā, apkopošanai izmantotos avotus;
                                 
                              
                                    b)
                                 
                                 
                                    pirmo reizi reģistrēto to jauno vieglo automobiļu kopskaitu, uz kuriem attiecas EK tipa apstiprinājums;
                                 
                              
                                    c)
                                 
                                 
                                    pirmo reizi reģistrēto to jauno vieglo automobiļu kopskaitu, kuri saņēmuši individuālu apstiprinājumu;
                                 
                              
                                    d)
                                 
                                 
                                    pirmo reizi reģistrēto to jauno vieglo automobiļu kopskaitu, kuri saņēmuši valsts tipa apstiprinājumu mazām sērijām;
                                 
                              
                                    e)
                                 
                                 
                                    to degvielas uzpildes staciju daļu, kurās to teritorijā ir pieejams E85.
                                 
                              
                  
               B DAĻA.   Jaunu vieglo automobiļu CO2 emisiju monitoringa informācijas noteikšanas metodika
            
            Monitoringa informāciju, kas dalībvalstīm jānosaka atbilstīgi A daļas 1. un 3. punktam, nosaka saskaņā ar šajā daļā izklāstīto metodiku.
            
                        1.
                     
                     
                        Reģistrēto jauno vieglo automobiļu skaits
                        Dalībvalstis attiecīgajā monitoringa gadā nosaka tās teritorijā reģistrēto jauno vieglo automobiļu skaitu, atsevišķi norādot transportlīdzekļus, uz kuriem attiecas EK apstiprinājums, individuāli apstiprinājumi un valsts tipa apstiprinājumi mazām sērijām.
                     
                  
                        2.
                     
                     
                        Jaunu vieglo automobiļu sadalījums pēc versijām
                        Attiecībā jauna vieglā automobiļa katra tipa katra varianta katru versiju reģistrē pirmo reizi reģistrēto vieglo automobiļu skaitu un detalizētos datus, kas minēti A daļas 1. punktā.
                     
                  
                        3.
                     
                     
                        Dalībvalsts teritorijas tās degvielas uzpildes stacijas, kurās pieejama E85 degviela, norāda atbilstīgi Komisijas Regulas (ES) Nr. 1014/2010 (1) 6. pantam.
                     
                  
               C DAĻA.   Datu nosūtīšanas formāts
            
            Katru gadu dalībvalstis paziņo A daļas 1. un 3. punktā minēto informāciju šādā formātā:
            Datu kopsavilkums, iekļaujot A daļas 3. punktā noteikto vispārīgo informāciju:
            
                        Dalībvalsts (2)
                        
                     
                     
                         
                     
                  
                        Gads
                     
                     
                         
                     
                  
                        Datu avots
                     
                     
                         
                     
                  
                        Pirmo reizi reģistrēto to jauno vieglo automobiļu kopskaits, uz kuriem attiecas EK tipa apstiprinājums
                     
                     
                         
                     
                  
                        Pirmo reizi reģistrēto to jauno vieglo automobiļu kopskaits, kuri saņēmuši jaunu individuālu apstiprinājumu
                     
                     
                         
                     
                  
                        Pirmo reizi reģistrēto to jauno vieglo automobiļu kopskaits, kuri ir saņēmuši valsts tipa apstiprinājumu mazām sērijām
                     
                     
                         
                     
                  
                        Visu to degvielas uzpildes staciju daļa, kurās pieejams E85, saskaņā ar Regulas (ES) Nr. 1014/2010 6. panta 1. punktu
                     
                     
                         
                     
                  
                        To uzpildes staciju kopskaits, kurās pieejams E85, ja šo uzpildes staciju proporcionālais daudzums pārsniedz 30 % no visām degvielas uzpildes stacijām, saskaņā ar Regulas (ES) Nr. 1014/2010 6. panta 2. punktu
                     
                     
                         
                     
                  Detalizētie dati, kas minēti A daļas 1. punktā:
            
                        Gads
                     
                     
                        Ražotājs
                        ES standarta nosaukums
                     
                     
                        Ražotājs
                        Ražotāja nosaukums
                     
                     
                        Ražotājs
                        Nosaukums valsts reģistrā
                     
                     
                        Tipa apstiprinājuma numurs un tā paplašinājums
                     
                     
                        Tips
                     
                     
                        Variants
                     
                     
                        Versija
                     
                     
                        Marka
                     
                     
                        Komercnosaukums
                     
                     
                        Apstiprinātā transportlīdzekļa tipa kategorija
                     
                     
                        Pirmo reizi reģistrēto transportlīdzekļu kopskaits
                     
                     
                        Masa (kg)
                     
                     
                        Īpatnējās CO2 emisijas (g/km)
                     
                     
                        Garenbāze (mm)
                     
                     
                        Vadāmās ass šķērsbāze (mm)
                     
                     
                        Pārējo asu šķērsbāze (mm)
                     
                     
                        Degvielas veids (3)
                        
                     
                     
                        Degvielas režīms (3)
                        
                     
                     
                        Motors darba tilpums (cm3)
                     
                     
                        Elektroenerģijas patēriņš (Wh/km)
                     
                     
                        Inovatīvās tehnoloģijas vai inovatīvo tehnoloģiju grupas kods (4)
                        
                     
                     
                        Emisiju samazinājums, izmantojot inovatīvas tehnoloģijas (g/km) (4)
                        
                     
                  
                        1. gads
                     
                     
                        1. ražotājs
                     
                     
                        1. ražotājs
                     
                     
                        1. ražotājs
                     
                     
                        1. TAN
                     
                     
                        1. tips
                     
                     
                        1. variants
                     
                     
                        1. versija
                     
                     
                        …
                     
                     
                        …
                     
                     
                        …
                     
                     
                        …
                     
                     
                        …
                     
                     
                        …
                     
                     
                        …
                     
                     
                        …
                     
                     
                        …
                     
                     
                        …
                     
                     
                        …
                     
                     
                        …
                     
                     
                        …
                     
                     
                        …
                     
                     
                        …
                     
                  
                        1. gads
                     
                     
                        1. ražotājs
                     
                     
                        1. ražotājs
                     
                     
                        1. ražotājs
                     
                     
                        1. TAN
                     
                     
                        1. tips
                     
                     
                        1. variants
                     
                     
                        2. versija
                     
                     
                        …
                     
                     
                        …
                     
                     
                        …
                     
                     
                        …
                     
                     
                        …
                     
                     
                        …
                     
                     
                        …
                     
                     
                        …
                     
                     
                        …
                     
                     
                        …
                     
                     
                        …
                     
                     
                        …
                     
                     
                        …
                     
                     
                        …
                     
                     
                        …
                     
                  
                        1. gads
                     
                     
                        1. ražotājs
                     
                     
                        1. ražotājs
                     
                     
                        1. ražotājs
                     
                     
                        1. TAN
                     
                     
                        1. tips
                     
                     
                        2. variants
                     
                     
                        1. versija
                     
                     
                        …
                     
                     
                        …
                     
                     
                        …
                     
                     
                        …
                     
                     
                        …
                     
                     
                        …
                     
                     
                        …
                     
                     
                        …
                     
                     
                        …
                     
                     
                        …
                     
                     
                        …
                     
                     
                        …
                     
                     
                        …
                     
                     
                        …
                     
                     
                        …
                     
                  
                        1. gads
                     
                     
                        1. ražotājs
                     
                     
                        1. ražotājs
                     
                     
                        1. ražotājs
                     
                     
                        1. TAN
                     
                     
                        1. tips
                     
                     
                        2. variants
                     
                     
                        2. versija
                     
                     
                        …
                     
                     
                        …
                     
                     
                        …
                     
                     
                        …
                     
                     
                        …
                     
                     
                        …
                     
                     
                        …
                     
                     
                        …
                     
                     
                        …
                     
                     
                        …
                     
                     
                        …
                     
                     
                        …
                     
                     
                        …
                     
                     
                        …
                     
                     
                        …
                     
                  
      
      
         (1)  OV L 293, 11.11.2010., 15. lpp.
      
         (2)  ISO 3166 alpha-2 kodi, izņemot Grieķiju un Apvienoto Karalisti, kuru kodi ir attiecīgi “EL” un “UK”.
      
         (3)  Saskaņā ar 6. pantu.
      
         (4)  Saskaņā ar 12. pantu.”